Нови Сад, 2.10.2025. року

**Конкурс за вибор подобовей роботи на тему**

**«ВИНЧОВАНКА НА ДЗЕНЬ ТОЛЕРАНЦИЇ (16. НОВЕМБЕР)»**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: ФЕСАП), у сотруднїцтве з Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту «Мултикултурализем на клик» у 2025. року, односно проєкту «Афирмация мултикултурализму и толеранциї у Войводини», розписує Конкурс за подношенє авторских материялох на тему промовованя мултикултурализму и унапредзованя медзинационалней толеранциї и очуваня културного идентитету етнїчних заєднїцох у АП Войводини, под назву «ВИНЧОВАНКА НА ДЗЕНЬ ТОЛЕРАНЦИЇ (16. НОВЕМБЕР)»**.**

Право участвовац маю школяре нїзших класох (од 1. по 4. класу) основних школох з териториї АП Войводини.

На Kонкурс ше подноши материял у форми **подобовей роботи.**

У рамикох наведзеней теми, авторски материял ма виражиц автетничне особне видзенє етнїчней рижнородносци, або културни специфичносци етнїчних заєднїцох з АП Войводини.

Роботу вирабя єден автор (роботи ґрупи авторох ше нє будзе розпатрац).

Єден автор може поднєсц єдну роботу на наведзеним Конкурсу.

Ґу роботи, нєобходне доручиц и тоту документацию:

* формулар прияви;
* вияву родителя/старателя автора о авторских правох на дїло;
* потвердзенє школи о статусу рядового школяра.

**Роботи и провадзацу документацию ше подноши у електронскей форми**, прейґ апликациї на интернет-боку Секретарияту, на адресу: <http://185.166.125.137/konkursi-2025-5/> **и** **обовязно по пошти,** на адресу Форуму за едукацию, сотруднїцтво, афирмацию и потримовку гражданскому дружтву:

ФЕСАП

Поштански фах 112

21101 Нови Сад

Формулари провадзацей документациї за участвованє на Kонкурсу мож превжац на интернет-боку ФЕСАП – у, на адреси [www.fesap.org.rs](http://www.fesap.org.rs) або на интернет-боку Секретарияту на адреси: [<http://www.puma.vojvodina.gov.rs>](http://www.puma.vojvodina.gov.rs).

Термин за подношенє роботох то **24. октобер 2025. року**.

Селекцию роботох цо сцигли ше постави на интернет-презентацию ФЕСАП – у и Секретарияту, з наводзеньом авторох материялу.

Авторски материяли подношительох вреднує и оценює конкурсна комисия, хтора формована з представительох ФЕСАП – у, Секретарияту, представительох образовних установох и визначних поєдинцох з обласци теми Конкурсу.

Кокурсна комисия составя ранґ-лїстину приявох цо сцигли и одлучує о додзельованю наградох.

Авторох найлєпше ранґованих роботох ше наградзує з мултимедиялнима пошоренями (три награди).

ФЕСАП додзелює награду авторови на основи контракту, хтори ше заключує з родичами/старателями автора.

З Контрактом о наградзованю побиднїка ше прецизує шицки права, шицки обовязки и одвичательносци автора материялу, як и ФЕСАП – у. З Контрактом автор на ФЕСАП и Секретарият преноши права на дальше нєогранїчене хаснованє материялу. Кед автор наградзеного материялу нє подпише контракт у предписаним термину, будзе ше тримац же одступел од награди и припадаюцу награду ше додзелї шлїдуюцому ранґованому авторови.

Др Ида Кабок

предсидателька Управного одбору ФЕСАП